als_Latn dik_Latn sag_Latn
Prania e Sekretarit të Përgjithshëm Plarent Ndreca në Ministrinë e Arsimit ka sjellë përplasjen e radhës mes sekretarit dhe ministres teknike.
Karabina akuzon Ndrecën se ka futur në ministri persona të armatosur dhe kërkon ndërhyrjen e ndërkombëtarëve ndërsa Ndreca ka sqaruar se DAP e ka kthyer atë në punë dhe po ushtron detyrën.
Në kundërshtim me aktet ligjore shtetasi Plarent Ndreca ka firmosur dje, me datë 27.06.2017 një Kontratë e Shërbimit me një Kompaninë Kontraktore duke krijuar situate të paprecedentë në një institucion shtetëror. Aktualisht në MAS ka dy kompani private, njëra e ligjshme dhe tjera e kontraktuar nga z. Ndreca pas pezullimit nga detyra. Ky person ne vazhdimësi ka nënshkruar kontrata shërbimi dhe korrespondencë zyrtare pas aktit te pezullimit në kundërshtim flagrant me të gjitha dispozitat ligjore.
Ndërhyrja e tyre në Protokollin e Institucionit dhe marrja në administrim e Serverave dhe të gjitha dokumentacionit arkivor e shkresor përbën një rrezik shumë të madh. Lëvizja e këtij shtetasi në mjediset e Ministrisë, me persona të armatosur, të paautorizuar është një skandal shtetëror që tregon uzurpimin e paligjshëm të institucioneve si manifestim i forcës përkundrejt ligjshmërisë, që nuk lejon vijimësinë e punës normale në këtë institucion.
Nga ana tjetër Ndreca sqaron se kërkesa e ministres për pezullimin e tij është nul pasi është refuzuar nga DAP dhe ai vazhdon të ushtrojë detyrën e caktuar në bazë të ligjit.
“Unë jam në vendin ku duhet të jem. Jam në detyrën e Sekretarit të Përgjithshëm. Janë shprehur të gjithë institucionet e ngarkuara me ligj, komisioni i shërbimit civil, DAP, që çdo akt që ka nxjerrë ministrja është i pavlefshmëm. Unë jam në detyrën që kam përgjegjësi për ta ushtruar dhe ushtrimi i detyrës time nuk varet nga vullnet i ministres.
Karabina ka kërkuar pezullimin e Ndrecës nën pretendimin se ndaj tij ka një kallëzim penal për dëmtim të maturës shtetërore.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ind_Latn als_Latn